คริกเก็ต ตื่นได้แล้ว
ต่อให้เราพยายามแค่ไหน
เราก็ยังต้องดิ้นรนเพื่อ หยุดภาวะอุณหภูมิโลกสูงขึ้น
เราเกือบเลยจุดที่ถอยหลังกลับไม่ได้แล้ว
ภารกิจของพวกคุณจึง มีความสำคัญที่สุด
- อรุณสวัสดิ์ค่ะ - อรุณสวัสดิ์ บั๊ก
ไง คริกเก็ต
ดังนั้นจงพยายาม สร้างระบบนิเวศข้างบนต่อไป
โลกกำลังหวังพึ่งคุณ
คุณคือเรือชูชีพของมนุษยชาติ ตั้งเป้าไว้ที่ 1.5 องศานะ
คูซิโนขอลา
ทำไมมนุษย์ถึงไม่ร่วมมือกัน หยุดภาวะโลกร้อน
ไม่ง่ายขนาดนั้น
หลายแห่งยังพึ่งพาน้ำมันและ การเผาน้ำมันพวกนั้นเป็นอันตรายต่อโลก
ข่าวดีก็คือเรากำลังคืบหน้าข้างบนนี่
ปลูกต้นไม้ลงบนดิน ใกล้จะหาแหล่งน้ำเจอ
ยิ่งเราทำสำเร็จเร็วแค่ไหน เราจะกลับไปเยี่ยมโลกได้เร็วเท่านั้น
หนูรักพวกแม่นะ
แต่ผ่านมาสองคริสต์มาส และหนึ่งวันฮัลโลวีนแล้ว
หนูคิดถึงทริกออร์ทรีต
แม่คิดถึงใบไม้ กับกลิ่นของฤดูใบไม้ร่วง
หนูด้วย
พวกแม่ตื่นเต้นมั้ย
เรื่องอะไร
แขกบ้านเราไง แขกกลุ่มแรก
แม่คุยกับแม่ของเคซี่เมื่อคืน ผ่านเครื่องสื่อสาร
พวกเขาจะมาถึงที่นี่ 6 โมงเช้าพรุ่งนี้
พวกแม่นึกออกมั้ย
การที่เจอเพื่อนเพียงคนเดียว ในห้องผ่านโฮโลแกรมเป็นยังไง
หนูทำท่าแปะมือได้นะ เหมือนแปะมือจริงๆ เลย
เฮ่ เราน่าจะอบคุกกี้ช็อกโกแลตชิปนะ
แบบที่เคยทำที่บ้าน
เสบียงถัดไปจะมาส่ง อีกทีก็เก้าเดือนเลย
เราจะใช้ช็อกโกแลตทั้งหมด ไปทำคุกกี้เหรอ
- ใช่ - โอเค ได้เวลาทำงานแล้ว
เริ่มต้นจัดการขยะ
(เครื่องกำจัดขยะ)
ที่แม่อยากจะบอกก็คือ ถ้าเราใช้ช็อกโกแลตจนหมด
เราก็จะไม่เหลือไว้ทำอย่างอื่น
ทำคุกกี้ถั่วกับอินทผาลัมเป็นไง
แม่ หนูไม่ได้กินคุกกี้มาเก้าเดือนนะ
มีการพูดคุยกัน แล้วก็กลายเป็นเรื่องเหลวไหล
การพูดคุยกันสำคัญนะ
ช็อกโกแลตก็เหมือนกัน
เฮ่ เจ้าตัวน้อย พนันว่าเธอชอบคุกกี้แน่
หนูรู้สึกว่ามันควรได้กิน มันช่วยหยุดการล่มสลายของผึ้งได้
โดรนเป็นเพียงตัวช่วยเท่านั้น เรายังต้องมีผึ้งจริงๆ
- ไม่มีผึ้ง… - ก็ไม่มีการผสมเกสร
ถ้าไม่มีการผสมเกสร อาหารบนโลก หนึ่งในสามส่วนก็จะหายไป
สิ่งที่เล็กที่สุดก็ยังมีผลกระทบ ที่ใหญ่หลวงต่อสิ่งแวดล้อม
บางครั้งหนูก็อยากให้ผู้คนเห็น ว่าเราทำอะไรกันบ้างบนนี้
วันหนึ่งพวกเขาจะเข้าใจ
นึกภาพหลายครอบครัวมาอยู่ ในบ้านพักแบบเราสิ
เรือชูชีพ เรือชูชีพที่เหมือนเดิมทุกๆ วัน
แต่พรุ่งนี้ไม่ใช่นะ
พรุ่งนี้ไม่เหมือนเดิม
ดีนะที่ได้เจอคนอื่นบ้าง
แม่จะใส่ชุดไหน
ชุดนี้ล่ะแม่ว่า
ไม่ดีเหรอ งั้นลูกช่วยเลือกให้แม่หน่อย
แน่นอนค่ะ
- ชาร์จไฟบ้านเต็มแล้ว - ออกซิเจนล่ะ
ตรวจสอบระบบสภาพแวดล้อม
- บรรยากาศใช้ได้ - วันนี้พร้อมขับเครื่องเองมั้ย
มีแผนบินเรียบร้อย พร้อมลุยค่ะ
ตั้งค่าความสูงสูงสุดที่ 300 เมตร ขอสิทธิ์เริ่มใช้งาน
อนุมัติสิทธิ์นั้น
เริ่มต้นปล่อยยาน
แผงโซลาร์ไม่มีเศษทราย
โครงสร้างบ้านพักปกติดี
สวัสดีค่ะ แม่
เสาสัญญาณสื่อสารทำงานอยู่
การลงจอดเสร็จสิ้น
ทำได้ดีมาก มาเวอริก
ใครคะ
เรียนให้สนุกนะ คริกเก็ต พวกเรารักลูก
รักลูกเท่าดวงดาราเลย
กำลังเริ่มต้นลดความดันอากาศ
แจ้งเตือน กำลังเปิดประตูทางเข้า
อรุณสวัสดิ์ ดิกบี้
ขอชีสเบอร์เกอร์กับเฟรนช์ฟรายส์นะคะ
ได้เลย ไปเก็บเตียงซะนะ
ต่อจากที่เรียนคราวก่อน ธอโรเล่นซ่อนแอบกับ…
นกน้ำที่ส่งเสียงร้อง
ใครตอบได้มั้ย ไม่ใช่นกฮูกแต่เป็น…
- ว่าไง - นกน้ำที่ส่งเสียงร้อง
พวกเขาไม่ได้ยินเรา นี่คือเทปบันทึก
- รู้แล้ว เคซี่ ฉันเคยชินนี่ - ถูกต้อง
จากนั้นเขาออกจากเมืองใหญ่ แล้วไปอยู่ที่กระท่อมเก่าในป่า
อาศัยอยู่กับชิปมังก์และนกกระทา และพวกมดในวอลเดน เอาล่ะ…
- อย่างน้อยเขาก็มีมด - และบ่อน้ำ
และธรรมชาติ
ฉันยอมตายขอแค่เจอพวกมดแถวนี้ แมงมุมด้วย ทั้งที่ฉันเกลียดแมงมุมจะแย่
เดี๋ยวก่อน
(ที - เธอจะไปงานวันเกิด ของเอลิชรึเปล่า)
ฉันพลาดวันเกิดแจ่มๆ ของเอลิชอีกแล้ว
เล่นเทปบันทึกต่อเถอะ พวกเขาคอยดูคลาสของเรา คริก
ใช่แล้ว
แล้วเธอพร้อมเจอพ่อฉันที่เข้าสังคมไม่เก่ง
กับแม่ที่กระฉับกระเฉงสุดๆ วันพรุ่งนี้รึยัง
พร้อมมาก เอาถุงมือเบสบอล รองเท้าสเก็ต กับซีเควนเซอร์มาด้วย
เราจะอัดเพลงโชว์ความสามารถพิเศษ
พ่อฉันบอกว่าต้องมีกำหนดเวลา
เราไม่อยากใช้ออกซิเจนจนหมด
ใช่ แต่เราก็สนุกด้วยกันได้สี่ชั่วโมง จะต้องวิเศษแน่ๆ
ฤดูหนาวใกล้เข้ามาแล้ว
ส่วนธอโรของเราก็มีกระท่อมเก่าๆ ในป่าที่ปกป้องเขา
จากอากาศที่รุนแรง
พวกเราค้นพบความก้าวหน้า ครั้งใหญ่บนโรเวอร์วันนี้
แม่พบรูหนอนกลับไปที่โลกเหรอคะ
เราใกล้จะยืนยันได้แล้วว่า ใต้ดินของดาวอังคารมีน้ำ
เครื่องตรวจของเรา ตรวจได้ลึกหนึ่งกิโลเมตร
ถ้ามีทะเลสาบใต้ดิน ความจริงข้อนี้เปลี่ยนทุกอย่างเลย
มันคือจิ๊กซอว์สำคัญที่มนุษย์ชาติต้องการ
จุลินทรีย์ ทะเลดาวอังคาร ส่วนสำคัญของดาวเคราะห์ที่อาศัยอยู่ได้
แล้ววันนี้เรียนเป็นไงบ้าง
ดีค่ะ
แล้วเพลงที่ลูกกับเคซี่กำลังทำอยู่ล่ะ
เราจะอัดเสียงพรุ่งนี้ เมื่อเขามาที่นี่
ต้องการผู้ชมมั้ย
ไม่ค่ะ
- โธ่ ไม่เอาน่า - คริกเก็ต
แจ้งเตือนสภาพอากาศ
โรเวอร์ที่ตรวจสภาพอากาศเจอพายุ
ขนาดเล็กชนิดเอ น่าจะมาถึงในอีก 14 ชั่วโมง
เราต้องเลื่อนนัดเคซี่กับครอบครัวไปก่อน
จนกว่าพายุทรายจะผ่านไป
แล้วเราค่อยตรวจดูสภาพบ้านเรา จากนั้นค่อยนัดกับพวกเขาใหม่
นานแค่ไหนคะ
- บั๊ก ขึ้นอยู่กับหลายปัจจัย… - นานแค่ไหน
สามสัปดาห์ หรืออาจจะสอง
หนูแค่อยากใช้เวลากับเพื่อนไม่กี่ชั่วโมง
หนูขอมากไปเหรอ
เราอยู่อีกดาวเคราะห์นึงนะ แล้วสภาพอากาศก็มาแกล้งเราเหรอ
ถามจริง
- เสียใจด้วย คริกเก็ต - เราเสียใจจริงๆ
ค่ะ หนูก็ด้วย
โอเค เธอก็รู้ว่าทางเทคนิคแล้ว ไม่ใช่ความผิดพวกเขา
เราทำแบบนี้มาหลายเดือนแล้ว
รออีกสองสัปดาห์จะเป็นไร
รู้มั้ยเวลาที่คนชอบคิดกันว่า
มีใครบางคนกำลังช่วยเรื่อง การเปลี่ยนแปลงสภาพภูมิอากาศอยู่
เราคือใครคนนั้นที่ว่า
บางครั้งฉันก็ไม่อยากเป็นคนนั้น
ฉันเข้าใจ
เราจะพลาดโชว์ความสามารถพิเศษ เหลืออีกแค่สองวัน
เรายังอัดคลิปแบบแยกกันได้
ฉันแค่อยากให้มนุษย์ไม่ทำร้ายโลก
- สายไปแล้ว - คงงั้น
โอเค ฉันลองแต่งบางท่อนแล้ว อยากฟังมั้ย
จัดมา
บนดาวเคราะห์ที่โดดเดี่ยว เราเป็นเพียงแสงเริงระบำเช่นโฮโลแกรม
จากแดนที่เธอยืนอยู่นั้น เธอจับมือฉันได้
โปรดจับมือฉันไว้ แล้วเราจะล่องลอยข้ามท้องนภา
เช่นเสียงสะท้อนก้อง ที่ไม่มีวันจบลง
ร้อยล้านไมล์
สว่างสดใสยิ่งกว่ารอยยิ้ม
อีกไม่นานฉันจะไปหา
แล้วเราจะมองดวงจันทร์ซูเปอร์มูน นอกจากฉันกับเธอ ก็ไม่มีผู้ใด
ท่ามกลางแสงเรืองรอง เราส่องประกายเช่นกัน
โปรดรอก่อน เราส่องสว่างเป็นสีทอง
นี่ลูกชาย จะมามั้ย
เดี๋ยวผมไปฮะ
ฉันต้องไปเล่นหมากรุกกับพ่อ ศึกเดือดน่ะ
อย่าลืมบอกราตรีสวัสดิ์ล่ะ
ไม่ลืมแน่
(ผ้าเช็ดตัว)
ราตรีสวัสดิ์ เพื่อน
ขอบใจที่ช่วยงานบ้านวันนี้นะ บั๊ก
ยินดีค่ะ
เราจะไปป้องกันสถานที่ขุดเจาะ แล้วจะกลับมาก่อนพายุเข้า
ลูกไม่เป็นไรนะ
แน่นอนค่ะ
- อย่าลืม… - เก็บเตียง หนูไม่ลืมค่ะ
แซนด์วิชชีสนั้นดูน่ากินจัง
ฉันรู้ว่าการกินข้าวเที่ยง ในบรรยากาศโรงเรียนจำลอง
ช่วยให้เรารู้สึกโดดเดี่ยวน้อยลง
แต่ที่จริงยิ่งเหมือนที่โลกมากเท่าไร ยิ่งทำให้ฉันคิดถึง
โอเค ฉันมีเรื่องตลกให้เธอยิ้มได้ โปรดฟังทางนี้
ทำไมเอเลี่ยนถึงยังไม่มา ที่ระบบสุริยะของเรา
พวกเขาอ่านรีวิวไง ได้แค่หนึ่งดาว
ข้อแรก "โปรดฟังทางนี้" รึ
ข้อสอง เธออายุ 13 แต่ทำไมรู้จักแต่มุกลุงๆ ล่ะ
แต่เธอก็ขำนี่
ฉันขำเธอ ไม่ใช่เรื่องที่เธอเล่า
แต่ขอบคุณนะที่ช่วย
ทำไมเธอถึงมองแง่ดีได้ตลอดเลย
เราเลือกได้ล่ะมั้ง
ขอถามอะไรหน่อยสิ
ว่ามา
เธอเคยรู้สึกโกรธพ่อแม่เธอมั้ย
- ตลอดแหละ - เคซี่
โทษที
เธอเคยรู้สึกโกรธที่พวกเขา พาเรามาที่นี่รึเปล่า
บางครั้งฉันรู้สึกเหมือนเป็นภาระ
ไม่ก็เป็นแค่ต้นไม้ที่พูดได้
ฟังนะ ฉันเข้าใจว่าเราทำอะไรอยู่
มันเป็นเรื่องสำคัญ แต่ฉันคิดถึง อากาศบริสุทธิ์กับการได้วิ่ง
ฉันคิดถึงเพื่อนๆ
ฉันเป็นเพื่อนเธอไง
ฉันรู้ ฉันคิดถึงบ้าน แค่นั้นล่ะ
ฟังนะ ฉันก็ไม่อยากอยู่บนนี้ ไปมากกว่าเธอหรอก
แต่เราจะทำอะไรได้
นั่นสิ ขอโทษนะ
รู้มั้ยว่าฉันคิดอะไร
เราต้องยอมรับความจริง และทำให้ดีที่สุด
เธอคงพูดถูก
ฉันแต่งท่อนคอรัสครึ่งหลังได้แล้ว
แล้วเราก็มาอัดเสียงกัน
แล้วเราจะมองดวงจันทร์ซูเปอร์มูน
นอกจากฉันกับเธอ ก็ไม่มีผู้ใด
ท่ามกลางแสงเรืองรอง เราส่องประกายเช่นกัน
โปรดรอก่อน เราส่องสว่างเป็นสีทอง
เราตามรอยของทางช้างเผือกไปได้
เราเห็นดวงดาราออกมาหยอกล้อ
มองเห็นแสงทาบทอของวันถัดไป
โปรดรอหน่อย เราใกล้ถึงบ้านแล้ว
ร้องต่อจากท่อนที่สอง แล้วก็ท่อนคอรัสกันเถอะ
หนึ่ง สอง สาม สี่
ท่ามกลางดาวจักราศี
เราวาดแผนภาพความฝันอันบ้าคลั่งที่สุด
ภาพเป็นจุดๆ แต่ในคืนที่ฟ้ากระจ่าง เธอจะมองเห็นได้ชัดขึ้น
ความแน่วแน่แรงกล้า หากแต่สูญเสียสายสัมพันธ์
เราแค่ล่องลอยต่อไป
รู้สึกมีชีวิตชีวา ครานี้เรากำลังจะโบยบิน
แล้วเราจะมองดวงจันทร์ซูเปอร์มูน นอกจากฉันกับเธอ ก็ไม่มีผู้ใด
ท่ามกลางแสงเรืองรอง เราส่องประกาย โปรดรอก่อน เราส่องสว่างเป็นสีทอง
เราตามรอยของทางช้างเผือกไป
เราเห็นดวงดาราออกมาหยอกล้อ
- มองเห็นแสงของวันถัดไป - เคซี่
โปรดรอหน่อย เราใกล้ถึงบ้านแล้ว
เคซี่ เค…
เคซี่
(เริ่ม หยุด)
ไม่นะ
คริกเก็ต พายุชนิดดี
เตรียมรับแรงกระแทก บ้านพักหลัก ตอนนี้เลย
- เปิดกำบังหน้าต่าง - รับทราบ
- เปิดแหล่งจ่ายไฟสำรองออนไลน์ ปิดแอร์ล็อก - กำลังปิดค่ะ
กำลังปิดแอร์ล็อก
ปิดแล้ว
เกิดอะไรกับโรเวอร์ตรวจอากาศ ทำไมมันไม่เตือนเรา
อาจพังก่อนที่มันจะส่งข้อมูลมาได้
ระบบน้ำ ระบบโซลาร์ ระบบนิเวศ ปลอดภัยดี
ปิดผนึกบ้านพักแล้ว
แจ้งเตือนวัตถุเข้าใกล้ แจ้งเตือนวัตถุเข้าใกล้
เตรียมรับแรงกระแทก
(ศูนย์ควบคุมบ้านพัก)
(สูญเสียการเชื่อมต่อ)
เราติดต่อโลกไม่ได้แล้ว
(สัญญาณแรง สัญญาณขาดหาย)
ไม่จริง
บ้านของเคซี่มืด เราต้องไปช่วยพวกเขา
รอก่อน คริกเก็ต ยืนยันว่าออกซิเจนหมด
โดรนยังสภาพดี
แม่ เราขับไปที่นั่น ดูว่าพวกเขาปลอดภัยได้มั้ย
บั๊ก ฟังนะ ประตูทางเข้าไปยังโรเวอร์ เปิดไม่ได้ และออกซิเจนกำลังรั่ว
แถมยังมีปัญหาเรื่องน้ำ เราไม่แน่ใจ ด้วยซ้ำว่าโรเวอร์ทำงานได้รึเปล่า
เราต้องแก้ให้น้ำไหลก่อน
แล้วรีบูตเครื่องอิเล็กโทรไลซิส เพื่อให้เรามีอากาศหายใจ
ถ้าเราไม่มีทรัพยากร เราเดือดร้อนหนักแน่
เราต้องคำนึงถึงตัวเอง ก่อนจะช่วยเหลือคนอื่น
ตอนนี้เราต้องหาทางเข้าระบบน้ำ
มาแก้สถานการณ์ฝั่งเรากันก่อน แล้วเราค่อยไปโฟกัสที่เคซี่ โอเคนะ
แผงควบคุมอยู่ข้างนอก
เราออกไปไม่ได้ ประตูแอร์ล็อกพัง
ถ้าเราออกทางท่อนี้ล่ะ ไปยังแผงควบคุมนั่น
และสับสวิตช์ทางไหลของน้ำ ไปยังช่องทางอื่น
มันใหญ่ไม่พอให้คนเข้านะ
หนูเข้าได้ค่ะ เหมือนหนูท่อไง
- แย่จริง - คริกเก็ต
- เราควรดึงเขาออกมา - รอก่อน
หนูไม่เป็นไร
โอเค
(แผงควบคุม)
เริ่มการไหลของน้ำอีกครั้ง
กำลังควบคุมแรงดันน้ำให้เสถียร
ยังติดต่อกับโลกไม่ได้
แล้วออกซิเจนที่รั่วล่ะคะ
เราผนึกประตูแอร์ล็อกที่สวนแล้ว อากาศจะไม่แพร่ออกไป
แล้วถ้าต้นไม้ตายล่ะ
งานที่เราทำมาคงพินาศหมด แต่เราไม่เป็นไร
แค่ต้องปลูกใหม่ตั้งแต่ต้น
สั่งซื้อต้นไม้ใหม่ มากับการส่งเสบียงครั้งหน้า
เริ่มระบบนิเวศใหม่หมด
ตอนนี้ที่บ้านเรา มันไม่ง่ายขนาดนั้นแล้ว
ใช่ ไม่มีโลกใบอื่น ให้เราสั่งต้นไม้มาอีกแล้ว
แล้วเคซี่ล่ะคะ
แม่แน่ใจว่าพวกเขาทำตาม ขั้นตอนแบบเดียวกับที่เราทำ
เราลองติดต่อพวกเขาดูได้มั้ย
เครื่องสื่อสารไม่ทำงาน
เราไม่ได้รับแสงอาทิตย์ด้วย
เราจึงต้องปิดเครื่องไว้ เพื่อประหยัดพลังงานทุกกิโลวัตต์
พรุ่งนี้นะ บั๊ก
ราตรีสวัสดิ์ เพื่อน
ไงจ๊ะ
เขาไม่ส่งสัญญาณกลับมา
ปกติเขาส่งกลับมาเสมอ
เคซี่อาจจะกำลังคุยมุกตลก
และเล่นหมากรุกกับพ่อด้วยไฟฉาย
วันนี้ไม่ใช่วันของเรา พรุ่งนี้เราค่อยหาทางนะ แม่สัญญา
หนูรักแม่นะ
รักมากเท่าดวงดารามั้ย
รักมากเท่าดวงดาราค่ะ
เจอรูรั่วแล้ว ปิดผนึกเรียบร้อย
ต้นไม้โอเคดี ส่วนโดรนกำลังผสมเกสร
เรายังขับไปอีกบ้านไม่ได้ เสียใจด้วยนะจ๊ะ คริกเก็ต
เราพยายามเปิดประตูด้านในได้ แต่เราใช้โรเวอร์ไม่ได้
เรามองไม่เห็นกล้องตรงทางเข้า ลมอาจพัดกระแทก
เราเลยก็ถูกขัง
คำเตือน ออกซิเจนรั่ว
ระบบช่วยชีวิตของอีกบ้านนึง แสดงว่าเกิดออกซิเจนรั่วหลายจุด
- ร้ายแรงมั้ย - อืม ยังไม่มาก
แล้วโดรนล่ะคะ
ทำไมเหรอ
อย่างน้อยเราไปดูได้มั้ย ว่าพวกเขาโอเครึเปล่า
บั๊ก เรามีโดรนตัวเดียว เราไม่มีเครื่องสำรองนะ
- เราต้องไปตรวจสถานที่ขุดเจาะ - เราตรวจตรงนั้นทีหลังก็ได้
ใช่มั้ย แมกซ์ ฉันเป็นห่วงเรื่องออกซิเจนพวกเขา
แม่จัดการเอง
แม่คะ หนูจัดการได้
แค่บินเส้นตรงไปเลย
- คริกเก็ต… - เขาเป็นเพื่อนรักหนู
เริ่มต้นปล่อยยาน
ทำได้ดีมาก บั๊ก
เกือบถึงแล้ว
ระวังแนวระนาบด้วย
แจ้งเตือนเกินระยะ สัญญาณถึงโดรนอ่อนลง
สภาวะร้ายแรง โดรนออฟไลน์
ไม่นะ
ไม่มีแผนสำรองสำหรับอุปกรณ์นั้น อามาห์เล มันพังแล้ว
โง่จริงๆ ฉันขอโทษ
แอร์ล็อกพังทำให้เราถูกขังไว้ที่นี่
ตอนนี้เราก็มองอะไรไม่เห็น ถ้าไม่มีโดรนนั่น
- เราเสี่ยงมากกว่านี้ไม่ได้ละ - เราจะต้องโฟกัสที่พวกเรา เท่านั้นพอ
ไม่ใช่แบบนั้นซะหน่อย
การทดลองทั้งหมดนี่ พวกแม่เป็นคนสอนหนูเอง
ว่าเหตุผลที่เรามาที่ดาวอังคาร คือเพื่อช่วยเหลือมนุษย์
สร้างเรือชูชีพช่วยชีวิตคน
ทุกการกระทำเล็กๆ น้อยๆ ส่งผลใหญ่หลวงได้ไม่ใช่เหรอคะ
- ใช่แล้วล่ะ - แน่นอน
มีมนุษย์อยู่ข้างนอกนั่นในตอนนี้
เคซี่ไม่ส่งสัญญาณกลับมา ถ้าพวกเขาออกซิเจนหมดล่ะ
เราต้องไปดูว่าพวกเขาเดือดร้อนมั้ย
คริกเก็ต
ถามจริงเถอะค่ะ เราจะไม่พยายามเลยเหรอ
ถ้าเป็นพวกเราเองล่ะ ถ้าเป็นหนูล่ะ
แม่จะไม่อยากให้เขามาช่วยเราเหรอ
บั๊ก โรเวอร์พังแล้ว
เราถูกขังไว้ข้างในนี้ ประตูแอร์ล็อกก็เปิดไม่ได้
เราจะช่วยพวกเขายังไง
เราจะเดินไป
ถังออกซิเจนที่อยู่บนเครื่องไง
ช่วยให้เราอยู่ได้หกชั่วโมงครึ่ง เพื่อไปถึงที่นั่น
แค่นั้นก็พอแล้ว แต่เราจะไปได้แต่กลับไม่ได้
ถ้าเราเปิดประตูแอร์ล็อกหลักที่พังได้
อากาศจะออกจากบ้านทั้งหมด
และถ้าเราปิดประตูกลับคืนไม่ได้ ก็ไม่มีทางแก้ไขอะไรได้อีก
แม่คะ แม่ทำได้แน่
เราทำได้ หนูเราว่าเราทำได้
เริ่มลดความดันอากาศ
แม่คะ
ล้อเล่นใช่มั้ยเนี่ย
เราไม่เคยไปจริงเหรอ
พวกแม่รู้มาก่อนมั้ย
ไม่รู้เลย
แน่นอนว่าไม่
คริกเก็ต
มันเกิดอะไรขึ้นเนี่ย
เธอปลอดภัยดี เธอโมโหมั้ย ในเมื่อฉัน…
ฉันว่าฉันโมโห แต่ไม่แน่ใจ
ฉันรู้สึกหลายอย่างเลยตอนนี้
ฉันโกรธแต่ก็ดีใจ
ฉันดีใจที่ได้เจอเธอ
ฉันก็ดีใจที่เธอปลอดภัย
แล้วพ่อแม่ของเธอล่ะ
พวกเขาถูกสอบถามอยู่ เราเพิ่งรู้เหมือนกัน
ฉันขับโรเวอร์มา 14 เดือน
เป็นเพียงเครื่องจำลอง วิดีโอเกมที่มีไฮดรอลิกส์
จุดประสงค์ของการทดลอง คือเพื่อให้แน่ใจว่า
ครอบครัวจะอยู่รอดได้ภายใต้แรงกดดัน เมื่อใช้ชีวิตบนดาวอังคาร
และร่วมมือกันแก้ไขปัญหายามวิกฤติ
ฉัน… ว่าเราพอเข้าใจ
สมองฉันสับสนไปหมดตอนนี้
พวกคุณแสดงความมีไหวพริบ ทีมเวิร์ก และการอุทิศตนเพื่อช่วยมนุษย์
แถมยังเป็นเลิศ ในการทดลองสำคัญๆ ทั้งหมด
พวกคุณเป็นครอบครัวที่เราต้องมี ในการตั้งอาณานิคมและใช้ชีวิตบนดาวอังคาร
ถ้าเราไม่ต้องไปจะดีกว่ามั้ยคะ
ดาวอังคารไม่ใช่เรือชูชีพ แต่เป็นบทเรียนสอนเรา
เราใช้ชีวิตแบบมีความเป็นกลางทางคาร์บอน และขยะเหลือศูนย์มา 14 เดือน
การเสียสละแท้จริงเพียงอย่างเดียว คือการอยู่อย่างโดดเดี่ยว
ทำไมเราถึงต้องรอไปที่ดาวอังคาร เพื่อใช้ชีวิตแบบสะอาดด้วยคะ
ถ้าเราทำเรื่องพวกนี้บนโลกใบนี้ได้
ในเมื่อมันดีกับทั้งสองโลก
ถ้าเราช่วยรักษาโลกไปด้วยกันได้ เราก็ไม่ต้องใช้เรือชูชีพ
คริกเก็ต จูน สิ่งที่เธอทำ ในช่วง 24 ชั่วโมงที่ผ่านมานี้
คือบทเรียนสำหรับเราทุกคน
เธอเกิดมาเพื่อเป็นผู้นำ
หนูเหรอคะ
ใช่ เธอนั่นล่ะ
พวกคุณทำงานที่นี่เถอะ
พวกเราจะดำเนินโครงการ เรือชูชีพดาวอังคารต่อไป
หนูขอให้เราไม่ต้องพึ่งพามันจริงๆ
ขอถามอีกอย่างก่อนที่เราจะทำงานต่อ
- ตอนนี้กี่โมงแล้วคะ - บ่ายสามโมงจ้ะ
ยังมีเวลา
เคซี่ เธอเอาเครื่องซีเควนเซอร์มาด้วยมั้ย
แน่นอนสิ
ครานี้เรากำลังจะโบยบิน แล้วเราจะมองดวงจันทร์ซูเปอร์มูน
นอกจากฉันกับเธอ ก็ไม่มีผู้ใด ท่ามกลางแสงเรืองรอง เราส่องประกาย
โปรดรอก่อน เราส่องสว่างเป็นสีทอง
เราตามรอยของทางช้างเผือกไปได้
เราเห็นดวงดาราออกมาหยอกล้อ มองเห็นแสงทาบทอของวันถัดไป
โปรดรอหน่อย เราใกล้ถึงบ้านแล้ว
ดวงจันทร์ซูเปอร์มูน
โปรดรอหน่อย เราใกล้ถึงบ้านแล้ว
คำบรรยายโดยศันสนีย์ บวรกีรติขจร